Diari Oficial de la Generalitat Valenciana


Sumari del DOGV 5404, del 11-12-2006 (2006/13341)

Notificació a Vicente Escamilla Sixto de la sentència dictada en les actuacions del juí verbal (desnonament per falta de pagament) 1.472/2005.
----------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13446


Organisme emissor
:   Jutjat de Primera Instància Número 7 de València

Tipus de document
:   Edicte

Notificació a Vicente Escamilla Sixto de la sentència dictada en les actuacions del juí verbal (desnonament per falta de pagament) 1.472/2005. [2006/Q13280]  
Procediment: juí verbal (desnonament per falta de pagament) 1.472/2005  
Demandants: Vicente Ortiz Domingo i Carmen Bayona Sabater  
Procurador: Antonio Vives Cervera  
Demandat: Vicente Escamilla Sixto  
Ricardo Alonso y Gurrea, secretari del Jutjat de Primera Instància número 7 de València, faig saber:  
Que en este jutjat a càrrec meu, se seguixen actuacions de desnonament 1.472/2005-A a instància de Vicente Ortiz Domingo i Carmen Bayona Sabater, representats pel procurador Antonio Vives Cervera, contra Vicente Escamilla Sixto, en el qual mitjançant la resolució de data de hui he acordat, com ho efectue, notificar la sentència dictada en les actuacions indicades al demandat en parador ignorat, Vicente Escamilla Sixto.  
La part dispositiva de la sentència indicada és, literalment, com es diu tot seguit:  
«Decisió  
Que amb l'estimació de la demanda formulada per Carmen Bayona Sabater i Vicente Ortiz Domingo, representats pel procurador Antonio Vives Cervera, declare resolt el contracte d'arrendament que lliga amb el demandat Vicente Escamilla Sixto, per falta de pagament de les rendes, i en conseqüència d'això, condemne este darrer, una vegada ferma esta sentència, a deixar lliure, vacu i a disposició de l'actora el bé arrendat habitatge situat a València, carrer del Músic Chapí, número 64, 4a, amb l'advertència que, si no ho efectua, es procedirà al llançament i lliurament de la possessió al demandant el dia 17 d'octubre de 2006, a les 12.15 hores, assenyalat en la interlocutòria d'incoació d'este procediment, o en el més immediatament posterior d'acord amb les possibilitats d'este servici. Es consideraran béns abandonats els que haja en el demandant. I impose a la part demandada les costes processals originades en el present juí.  
Contra la present resolució, s'hi pot interposar un recurs d'apel·lació, que cal preparar en el termini de cinc dies des de la notificació d'esta, sent-ne requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar de bestreta.  
Esta és la meua sentència, jutjant en esta instància, que pronuncie, mane i firme.  
Publicació. La sentència anterior l'ha donada, llegida i publicada el magistrat jutge que la subscriu, mentre es trobava en el dia de hui, amb la meua assistència, celebrant audiència pública. En done fe».  
I perquè valga de notificació de la sentència s'expedix esta cèdula.  
València, 20 d'octubre de 2006.. El secretari: Ricardo Alonso y Gurrea.